Johanna Homi

Johanna Homi (s. 3. helmikuuta 1995) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Tampereen Kooveeta kausina 2011–2014 ja 2016–2020, Jyväskylän Happeeta kausina 2014–2016 sekä tamperelaista Classicia kaudella 2021–2022. Hän on ennen kautta 2021–2022 pelannut runkosarjassa 173 ottelua, joissa hän on tehnyt 78 maalia ja antanut 43 maalisyöttöä. Pudotuspelejä hänellä on 29, joissa hänen tehopisteensä ovat 9 + 3. Hän saavutti SM-pronssia vuonna 2019. Kaudella 2020–2021 Homi edusti ruotsalaisseura Siriusta.

Homi on pelannut Suomen maajoukkueessa 20 ottelua, joissa hän on tehnyt neljä maalia ja saanut kaksi syöttöpistettä. Hän saavutti MM-pronssia vuonna 2019 ja MM-hopeaa vuonna 2021.

Lähteet 

Suomalaiset salibandyn pelaajat
Vuonna 1995 syntyneet
Elävät henkilöt